ddrg/super_eurlex huggingface dataset:
62.

ragina Komisiją stiprinti savo bendravimą ir ryšius su EIB kuriant pritaikytų paskolų ir garantijų sistemas; skatina EIB glaudžiai bendradarbiauti su valstybėmis narėmis ir regionais, kai jie įgyvendina naujas novatoriškas finansines priemones naudodamiesi Europos struktūrinių ir investicinių fondų lėšomis, ir toliau remti jų investavimo strategijas, skirtas socialinės ekonomikos sektoriui; be to, ragina EIB taip pat apsvarstyti didesnio lankstumo galimybę, kai nustatomos tokių pritaikytų paskolų ir kitų susijusių priemonių taisyklės ir apimtis, kad jos kuo labiau atitiktų finansines priemones, siūlomas per Europos struktūrinius ir investicinius fondus, ypač kalbant apie tinkamą jaunų verslininkų ir socialinių įmonių finansavimą;
43.

primygtinai ragina Komisiją ir valstybes nares nagrinėti problemas kartu su Afrikos Sąjunga, NEPAD (angl. New Partnership for Africa’s Development), AMCEN (angl. African Ministerial Conference on the Environment) ir Afrikos Sąjungos komisija, atsižvelgiant į būsimą Afrikos ir ES aukščiausiojo lygio susitikimą 2014 m., kad būtų nustatytos bendradarbiavimo veiksmų šioms pasaulinėms problemoms spręsti sritys būsimoje bendroje Afrikos ir ES strategijoje 2014–2020 m.;
24.

pabrėžia, kad per įvairius moters gyvenimo etapus, įskaitant nėštumą, pasireiškia tam tikros būdingos problemos, kurias reikia spręsti, ir norint, kad su jomis susidūrusios neįgalios moterys galėtų jas spręsti, reikia, kad jos naudotųsi tokiomis pačiomis teisėmis ir galimybėmis kaip sveikos moterys ir visiškai nesibaimintų pastoti; be to, atsižvelgiant į papildomus neįgalių moterų patiriamus sunkumus, joms turi būti suteikta teisė į ilgesnes motinystės atostogas, kad jos galėtų prisitaikyti prie naujos padėties ir tinkamai kurti šeiminį gyvenimą; pažymi, kad priverstinė sterilizacija ir priverstinis nėštumo nutraukimas yra smurtas prieš moteris ir nežmoniškas arba žeminantis elgesys, kuriam valstybės narės turi užkirsti kelią ir kurį jos turi griežtai pasmerkti;
M.

kadangi, be to, vyresnio amžiaus pacientai ir pacientai, kurių imunitetas yra nusilpęs arba kurie serga lėtinėmis ligomis, ypač degeneracinėmis lėtinėmis ligomis, visų pirma nukenčia nuo su sveikatos priežiūra susijusių nepageidaujamų reiškinių, kaip antai: klaidingos diagnozės ir dėl to, kad nereaguojama į medicininių tyrimų rezultatus, ligoniui išrašomi, skiriami ar duodami netinkami vaistai (neturimas rinkodaros leidimas) ar netinkama jų dozė, skiriami du vaistai, kurie neturėtų būti vartojami vienu metu, sugenda medicinos įranga, ši įranga netinkamai dezinfekuojama arba atsiranda chirurginių žaizdų infekcijų;
Q.

kadangi 2013 m. balandžio 9 d. atnaujinus apeliacinį procesą Aukščiausiame karo teisme dėl 2010 m. birželio mėn. įvykdyto organizacijos „Nebylieji balsai“ (angl. Voice of the Voiceless (VSV)) vykdomojo direktoriaus Floriberto Chebeya, Pasaulio organizacijos prieš kankinimus generalinės asamblėjos (angl. General Assembly of the World Organisation Against Torture (OMCT)) nario ir organizacijos „Nebylieji balsai“ nario Fidèle Bazanos nužudymo, gynybos advokatai Peter Ngomo Milambo, Emmanuel Ilunga Kabengele ir Regine Sesepe sulaukė grasinimų;
16.

ragina Pakistano vyriausybę atlikti nuodugnią šventvagystės įstatymų ir jų dabartinio taikymo peržiūrą, ypač Baudžiamojo kodekso 295 B ir C skyrius, kuriuose už įtarimus šventvagyste numatoma privaloma laisvės atėmimo iki gyvos galvos bausmė (295 B ir C) arba netgi mirties bausmė (295 C);
6.

pripažįsta valstybių narių dedamas biudžeto konsolidavimo pastangas; tačiau mano, kad bendras kitos DFP lygis, dėl kurio nusprendė Europos Vadovų Taryba, neatitinka ES politinių tikslų ir poreikio užtikrinti sėkmingą strategijos „Europa 2020“ įgyvendinimą; yra susirūpinęs, kad šių išteklių gali nepakakti siekiant suteikti ES pakankamai priemonių koordinuotai atsigauti po dabartinės krizės ir sustiprėti; apgailestauja dėl to, kad valstybės narės ir toliau nepakankamai vertina ES biudžeto vaidmenį ir jo indėlį stiprinant ekonominį valdymą ir fiskalinį koordinavimą visoje ES; be to, baiminasi, kad tokios žemos DFP viršutinės ribos gerokai sumažins Parlamento veiksmų laisvę vykdant metines biudžeto sudarymo procedūras;
7.

tačiau reiškia susirūpinimą dėl to, kad, nors valstybės pagalbai krizės sąlygomis taikoma tvarka turėjo būti laikina, atrodo, kad ji tapo ne tokia jau laikina; atkreipia dėmesį į tai, kad Parlamentas trečiame iš eilės metiniame pranešime pabrėžė, kad reikia kuo greičiau nutraukti šias laikinas priemones; be to, apgailestauja, kad kai kuriais atvejais metodas nebuvo tinkamas, ir reikalauja, kad būtų atsižvelgta į ankstesnių intervencijos atvejų patirtį ir kad priemonės būtų atitinkamai pritaikytos;
14.

ragina Komisiją bendradarbiauti su Indijos valdžios institucijomis, siekiant padėti joms koordinuotai reaguoti į smurtą dėl lyties, ypač seksualinę prievartą, taip pat įgyvendinti JT kampanijos „Susivienykime, kad sustabdytume smurtą prieš moteris“ (angl. UNiTE to End Violence against Women) rekomendacijas; ragina JT Moterų padėties komisiją per savo 57-ąją sesiją, kuri vyks 2013 m. kovo mėn., apsvarstyti šį klausimą ir pripažinti, kad smurtas prieš moteris įgyja specifinę formą, kai persipina lyčių ir kastų aspektai;
37.

be to, pabrėžia, kad reikia užtikrinti, jog kovos su nebaudžiamumu už nusikaltimus žmoniškumui, karo nusikaltimus ir genocidą klausimas būtų nuosekliau sprendžiamas ES dvišalių santykių su atitinkamomis šalimis srityje, be kita ko, šį klausimą iškeliant viešuose pareiškimuose, ir kad ES nebaudžiamumo klausimą nuosekliau spręstų daugiašaliu lygmeniu, pvz., JT Generalinėje Asamblėjoje ir Žmogaus teisių taryboje;
5.

be to, džiaugiasi įsipareigojimu paversti ES biudžetą ekonomikos augimo priemone; atsižvelgdamas į tai pažymi, kad per birželio mėnesio Europos Vadovų Tarybos susitikimą nepasiekta apčiuopiamos pažangos siekiant sudaryti susitarimą dėl kitos, t. y. 2014–2020 m., DFP; ragina Europos Sąjungos Tarybai pirmininkaujantį Kiprą dėti daugiau pastangų šiuo klausimu Parlamentui visapusiškai dalyvaujant derybose dėl DFP, įskaitant visapusišką pagarbą jo bendro sprendimo teisėms; vis dėlto pakartoja, kad nuosavų išteklių reforma yra svarbiausias elementas, be kurio negalima susitarti dėl jokios daugiametės finansinės programos; pakartoja, kad yra įsitikinęs, jog susitarimą dėl DFP įplaukų ir išlaidų, kurios turėtų atitikti tikruosius Sąjungos poreikius ir siekius ateinančiu laikotarpiu, reikėtų pasirašyti iki šių metų pabaigos;
—

atsižvelgdamas į Pasaulio banko pranešimą „Verslo veikla 2012 m. – verslo veikla, vykdoma skaidresniame pasaulyje“ (angl. „Doing Business 2012: Doing Business in a More Transparent World“),
B.

kadangi per kelias diena po perversmo dėl tarptautinio spaudimo ir tarpininkavimo pastangų, ypač Vakarų Afrikos valstybių ekonominės bendrijos (VAVEB), 2012 m. balandžio 6 d. Nacionalinis demokratijos atkūrimo komitetas (pranc. Comité national pour le redressement et la démocratie CNRDE) ir VAVEB sudarė pagrindų susitarimą, pagal kurį Dioncounda Traore tapo laikinu prezidentu ir jam buvo pavesta per 40 dienų surengti nacionalinius rinkimus;
J.

kadangi, nepaisant to, Europos Sąjungai prisijungus prie Žmogaus teisių ir pagrindinių laisvių apsaugos konvencijos, jai ilgainiui gali reikėti nustatyti bendrus tarpvalstybinių bylų, susijusių su laisve tiekti prekes ir paslaugas, standartus dėl „dialektinio vystymosi“, kurio tikėjosi generalinis advokatas G. F. Mancini byloje Bond van Adverteerders, taip pat atsižvelgiant į sprendimus bylose Elliniki Radiofonia Tileorasi ir Society for the Protection of Unborn Children Ireland Ltd ir į generalinio advokato F. G. Jacobso nuomonę byloje Christos Konstantinidis; iš tiesų, byloje Society for the Protection of Unborn Children Ireland Ltd (12). generalinis advokatas W. Van Gerven teigė, kad „nacionalinės teisės nuostatos, kurios, norint įrodyti jų atitiktį [Europos Sąjungos] teisei, turi būti pagrįstos teisinėmis sąvokomis, pvz., privalomais viešojo intereso arba viešosios tvarkos reikalavimais, [<…>] priskiriamos [Europos Sąjungos] teisės taikymo sričiai“, nes, nors valstybėms narėms suteikta tam tikra veiksmų laisvė nustatyti viešojo intereso ar viešosios tvarkos sąvokas, tuo atveju, kai imamasi Europos Sąjungos teisės taikymo sričiai priskiriamų priemonių, šių sąvokų taikymo sričiai vis dėlto taikoma Europos Sąjungos kontrolė, be to, jos turi būti „pagrįstos ir apibrėžtos visoje [Europos Sąjungoje] vienodai pagal [Europos Sąjungos] teisės aktus, taigi kartu atsižvelgiant į bendruosius pagrindinių teisių ir laisvių principus“;
19.

palankiai vertina Turkijos vyriausybės iniciatyvas pertvarkyti prieglaudų sistemą konsultuojantis su visais suinteresuotaisiais subjektais; pažymi, kad anot Generalinio direktorato dėl moterų padėties oficialus prieglaudų, skirtų moterims, kurios tapo smurto aukomis, skaičius yra 81, o tai vis dėlto labai mažas skaičius ir nepatenkina maždaug 70 mln. gyventojų poreikių; ragina Turkijos vyriausybę įsteigti pakankamai prieglaudų, kurios turi būti tolygiai išdėstytos visoje šalyje, kaip numatyta pagal 2011 m. gegužės 11 d. Europos Tarybos konvencijos dėl smurto prieš moteris ir smurto šeimoje prevencijos bei kovos su juo nuostatas, ir tokiu būdu įgyvendinti tikslą, kurį ji užsibrėžė Savivaldybių įstatyme, be to, įsteigti prieglaudą kiekvienoje savivaldybėje, turinčioje ne mažiau kaip 50 000 gyventojų; pažymi, kad prieglaudos turi būti išdėstytos visoje šalyje, užtikrinant tinkamą pusiausvyrą tarp kaimo ir miesto vietovių; pabrėžia, kad svarbu numatyti mechanizmus siekiant stiprinti dabartinių prieglaudų saugumą, pajėgumus ir priežiūrą, taip pat numatyti sankcijas, jei šie reikalavimai nevykdomi, įdirbinti gerai parengtus ir gerai apmokamus socialinius darbuotojus, be to, siūlyti profesinius mokymo kursus ir kitas paslaugas siekiant užtikrinti, kad prieglaudose gyvenančios moterys įgytų tinkamų gebėjimų pradėti naują gyvenimą sau ir savo vaikams; pabrėžia, kad norint užtikrinti aukų saugumą svarbu neskelbti informacijos apie šių prieglaudų vietą;
—

atsižvelgdamas į Jungtinės Karalystės Bendruomenių Rūmų Aplinkos audito komiteto 2011 m. birželio 29 d. paskelbtą ataskaitą „JK pagalbos užjūrio teritorijoms poveikis aplinkos apsaugai ir prisitaikant prie klimato kaitos ir ją sušvelninant“ (angl. The impact of UK overseas aid on environmental protection and climate change adaptation and mitigation),
2.

primygtinai ragina tarptautinę bendruomenę, taip pat ir ES, tvirtai ir ilguoju laikotarpiu įsipareigoti nedelsiant įvykdyti visus pažadus, kurie buvo duoti per Niujorke vykusią tarptautinę paramos teikėjų konferenciją; be to, pabrėžia, kad visa Europos humanitarinė ir atstatymo pagalba teikiama kaip subsidija, o ne kaip paskola, kuri užtrauktų skolą;
35.

apgailestauja, kad žaliojoje knygoje nepaminėti trūkumai, patirties ir žinių viešųjų pirkimų srityje trūkumas ir viešųjų pirkimų strategijų netinkamumas; pažymi, kaip svarbu skatinti perkančiųjų organizacijų ir rinkos dalyvių profesionalumą ir užtikrinti jų objektyvumą, visų pirma remiant tam skirtų mokymų programų plėtrą; rekomenduoja sukurti kompetencijos centrų tinklą dabartinėse nacionalinėse sistemose ir skatinti valstybių narių keitimąsi informacija ir gerąja patirtimi; taip pat ragina tiek nacionalinio, tiek ir ES lygmens daugelį subjektų vienijančias organizacijas imtis bendros atsakomybės skleidžiant turimą atitinkamą informaciją ir palengvinant jų narių keitimąsi informacija visoje Europoje; pabrėžia aiškių ir suprantamų vadovų reikšmę ir užsakovams, ir konkurso dalyviams; apgailestauja, kad išleisti dokumentai „Ekologiškas pirkimas. Aplinkai naudingų viešųjų pirkimų vadovas“ (angl. ‘Buying green! A handbook on environmental public procurement’) ir „Socialinis pirkimas. Vadovas siekiant atsižvelgti į socialinius viešųjų pirkimų aspektus“ (angl. ‘Buying Social: A Guide to Taking Account of Social Considerations in Public Procurement’), atitinkamai išleisti 2005 ir 2010 m., šiuo aspektu nėra pakankamai naudingi;
1.

ragina Vengrijos valdžios institucijas spręsti Venecijos komisijos iškeltas problemas ir susirūpinimą keliančius klausimus ir įgyvendinti jos rekomendacijas iš dalies keičiant naująją konstituciją arba priimant būsimus konstitucinius ir paprastus įstatymus, ypač: a) aktyviai siekti bendro sutarimo, kad būtų užtikrintas didesnis skaidrumas ir sudarytos sąlygos tikrai politinei ir socialinei įtraukčiai ir plačioms viešosioms diskusijoms apie būsimą konstitucinių įstatymų, numatytų naujojoje konstitucijoje, rengimą ir priėmimą; b) patvirtinti tik pagrindinę ir aiškiai apibrėžtą konstitucinių įstatymų, kuriais reglamentuojamos mokesčių ir pensijų sistemos, šeimos politikos klausimai ir kultūriniai, religiniai ir socialiniai bei ekonominiai klausimai, taikymo sritį ir taip sudaryti galimybes būsimoms vyriausybėms ir demokratiškai išrinktiems įstatymų leidėjams savarankiškai priimti sprendimus dėl šių klausimų; persvarstyti dabartinius Biudžeto tarybos įgaliojimus; c) Konstitucijoje ir jos preambulėje užtikrinti vienodą kiekvieno piliečio, nesvarbu, kokiai religinei, seksualinei, etninei ar kitai socialinei grupei jis priklauso, teisių apsaugą, kaip numatyta Pagrindinių teisių chartijos 21 straipsnyje; d) Konstitucijoje, taip pat ir jos preambulėje, aiškiai garantuoti, jog Vengrija paisys kitų šalių teritorinio vientisumo siekdama remti užsienyje gyvenančius vengrus; e) dar kartą įtvirtinti teisminių institucijų nepriklausomumą: Konstituciniam Teismui vėl suteikti teisę be išimčių persvarstyti su biudžetu susijusius teisės aktus, kaip reikalaujama pagal EŽTT teisę, persvarstyti nuostatą dėl privalomo trumpesnio teisėjų pensinio amžiaus ir aiškiai garantuoti nepriklausomą teisminės sistemos valdymą; f) naujoje konstitucijoje aiškiai apsaugoti visas pagrindines pilietines ir socialines teises laikantis Vengrijos tarptautinių įsipareigojimų, uždrausti mirties bausmę, laisvės atėmimą iki gyvos galvos be galimybės suimtųjų paleisti tam tikromis sąlygomis prieš laiką, suteikti pakankamai pagrindinių teisių apsaugos garantijų ir aiškiai įtvirtinti, kad pagrindinės teisės įgyjamos nuo gimimo ir yra besąlyginės; g) užtikrinti, kad reorganizuojant parlamentinių ombudsmenų sistemą nebūtų siekiama sumažinti dabartines garantijas dėl teisių apsaugos ir skatinimo šalies mažumų pasaugos, asmens duomenų apsaugos ir visuomenei aktualios informacijos skaidrumo srityse, taip pat ir dėl atitinkamų organų, atsakingų už šiuos klausimus, nepriklausomumo; h) užtikrinti, kad dėl Pagrindinių teisių chartijos įtraukimo į naująją konstituciją nekiltų problemų aiškinant šalies teismų, naujojo Vengrijos Konstitucinio Teismo ir ES Teisingumo Teismo įgaliojimus ir šių teismų įgaliojimų dubliavimosi problemų;
—

atsižvelgdamas į 2009 m. vasario mėn. ekspertų grupės ataskaitą „2002–2006 m. mokslinių tyrimų ir technologinės plėtros šeštosios bendrosios programos vertinimas“ (angl. Evaluation of the Sixth Framework Programmes for Research and Technological Development 2002-2006),
C.

kadangi ES ir toliau turėtų laikytis įsipareigojimo siekti suderintų Dohos vystymosi darbotvarkės rezultatų ir teikti pirmenybę šiam požiūriui, kurį taikant būtų remiama besivystančių šalių integracija į tarptautinę prekybos sistemą ir, be to, daroma pažanga sudarant dvišalius ir keliašalius tarptautinės prekybos susitarimus su kitomis pramoninėmis šalimis, kai per trumpesnį laikotarpį realiai galima tikėtis abipusės naudos ir ekonominio augimo,
F.

kadangi ekonomikos ir finansų krizė turėjo dvejopą poveikį užimtumui be garantijų, nes pirmoji daugumos įmonių reakcija buvo sumažinti laikino darbo vietų, ir kadangi, be to, baiminamasi, kad daugelis recesijos laikotarpiu prarastų nuolatinio darbo vietų bus ne atkurtos, o pakeistos netipinėmis, galimai ir be garantijų, darbo formomis,
165.

primygtinai ragina, kad strategijoje „ES 2020“ turėtų būti įtrauktas tikslas per pusę sumažinti skurdą ES ir pabrėžia, kad dauguma šiuo metu skurde gyvenančių europiečių arba europiečių, kuriems gresia skurdas, yra moterys, ypač vyresnio amžiaus moterys, migrantės, vienišos motinos ir artimuosius prižiūrinčios moterys; be to, mano, kad reikėtų atsižvelgti į gyvenimo ciklų perspektyvą, nes tėvų skurdas tiesiogiai veikia vaiko gyvenimą, vystymąsi ir ateitį;
A.

kadangi, siekdama sušvelninti neigiamą globalizacijos poveikį nuo kolektyvinių atleidimų iš darbo nukentėjusiems darbuotojams ir parodyti savo solidarumą su šiais darbuotojais, be to, kad didina galimybes vėl juos įdarbinti, Europos Sąjunga sukūrė Europos prisitaikymo prie globalizacijos padarinių fondą (toliau – EGF), skirtą individualiems poreikiams pritaikytoms grąžinimo į darbo rinką programoms finansiškai remti; kadangi EGF skirta didžiausia metinė suma sudaro 500 mln. eurų ir formuojama iš likusios maržos pagal praėjusiųjų metų bendrųjų išlaidų viršutines ribas arba iš įsipareigojimų asignavimų, panaikintų per praėjusius dvejus biudžetinius metus, išskyrus su finansinės programos 1b išlaidų kategorija susijusius asignavimus, kadangi EGF buvo įsteigtas kaip lanksti, ypatinga vienkartinės paramos priemonė, skirta greičiau ir veiksmingiau reaguoti, kai reikia grąžinti į darbo rinką darbuotojus, kurie buvo atleisti iš darbo dėl pasaulio prekybos pokyčių,
B.

kadangi po to, kai Hamas karinėmis priemonėmis paėmė valdžią Gazoje, nuo 2007 m. birželio mėn. buvo uždaryti sienos perėjimo punktai, kuriais patenkama į Gazą ir per kuriuos iš jos išvykstama, ir dėl žmonių ir prekių judėjimo blokados padidėjo skurdas, paralyžiuotas Gazos ruožo atstatymas ir sugriauta ekonomika, o dėl šių priežasčių, be kita ko, suvešėjo nevaldoma Hamas kontroliuojama juodoji rinka; kadangi ši blokada nepadėjo išlaisvinti Gilado Shalito, kaip tikėjosi Izraelio valdžios institucijos ir kaip ne kartą ragino Europos Parlamentas; kadangi šia blokada nebuvo pasiektas tikslas pakenkti ekstremistams, bet buvo paskatintas dar didesnis radikalizmas, nes ypač nukentėjo pačios pažeidžiamiausios gyventojų grupės,
6.

pastebi, kad tik taikant bendrą energijos suvartojimo ir išmetamo anglies dioksido kiekio matavimo metodiką bei bendrą palyginamąją metodiką, skirtą apskaičiuoti išlaidų atžvilgiu optimaliausius minimalaus energetinio efektyvumo reikalavimus statybos sektoriuje, bus galima palyginti skirtingų valstybių narių duomenis ir padidinti energijos vartojimo efektyvumą; be to, pažymi, kad reikia kuo greičiau imtis IRT standartizacijos, nes toks yra minimalus reikalavimas suderinamumui; be matavimo funkcijos, standartizacija turėtų nustatyti ir priėjimą prie sutarčių bei suvartojimo informacijos, galimybę susisiekti su operatorių centrinėmis sistemomis elektros tinklais bei nuotoliniu būdu valdomą prisijungimo ir atsijungimo įrenginį;
22.

palankiai vertina Komisijos komunikatą „Veiksmingo Pagrindinių teisių chartijos įgyvendinimo Europos Sąjungoje strategija“, kuriame, be kita ko, minimas prevencinis metodas, taikomas veiksmingai įgyvendinant Chartiją, vidaus mokymų apie pagrindines teises svarba, Poveikio vertinimo valdybos nuolat atliekami Komisijos poveikio vertinimų aspektų, susijusių su pagrindinėmis teisėmis, patikrinimai ir tikslinės ir šioms skirtingoms situacijoms tinkamos komunikacijos priemonės, kurių reikia šioje srityje; be to, palankiai vertina tai, kad minėtame Komisijos komunikate pabrėžiama, kokie svarbūs 1993 m. Kopenhagos Europos Vadovų Tarybos nustatyti politiniai stojimo kriterijai, pagal kuriuos šalys kandidatės privalo turėti stabilias institucijas, garantuojančias demokratiją, teisinę valstybę, žmogaus teises ir pagarbą mažumoms bei jų apsaugą; mano, kad išsaugant šį kriterijų sudaromos sąlygos pagrindinių teisių apsaugai būsimosiose valstybėse narėse;
13.

siūlo atlikti tyrimą ir nustatyti, kiek Sąjungos ambasadų darbuotojai, kuriuos komandiravo nacionalinės konsulinės tarnybos, be politinių ir ekonominių užduočių galėtų, jei reikės, palaipsniui prisiimti atsakomybę už konsulines užduotis, susijusias su trečiųjų šalių piliečiais, taip pat už užduotis, susijusias su EB sutarties 20 straipsnyje jau numatyta diplomatine ir konsuline Sąjungos piliečių apsauga trečiosiose šalyse; be to, siūlo apsvarstyti Parlamento pareigūnų ir EIVT bendradarbiavimo galimybes;
P.

kadangi pirmiau minėto Komisijos komunikato „Nanomedžiagų reglamentavimo aspektai“ vertė labai sumažėja, nes jame nepateikta informacijos apie konkrečias nanomedžiagų savybes, šių medžiagų faktinį naudojimą, potencialius pavojus bei jų pranašumus, o be to dėl to, kad neatsižvelgiama į dėl specifinio nanomedžiagų pobūdžio atsirandančius su teisės aktais ir politika susijusius iššūkius, taigi komunikate tik pateikiama bendra teisės aktų apžvalga, iš kurios matyti, kad į šiuo metu galiojančius Bendrijos teisės aktus neįtrauktos specialios su nanomedžiagomis susijusios nuostatos,
38.

be to, reiškia susirūpinimą dėl to, kad dėl terorizmo kyla grėsmė vežimo maršrutams ir strateginiams infrastruktūros objektams, ir ragina Komisiją ir valstybes nares aktyviau vykdyti dialogą su pagrindiniais veikėjais;
38.

ragina veiksmingai pradėti taikyti bendrą Europos užimtumo iniciatyvą, užtikrinant, kad įmonę galima būtų nemokamai įsteigti visoje Europos Sąjungoje per tris dienas ir kad pirmųjų darbuotojų įdarbinimo formalumai būtų atliekami vienoje vietoje, kad būtų tobulinamos motyvavimo sistemos, ypač tos, kurios skirtos žemos kvalifikacijos darbuotojams, teikiamos asmeninės konsultacijos, vykdomi intensyvūs darbuotojų mokymai, perkvalifikavimo mokymai, didinama kvalifikacija, sudaromos sąlygos atlikti gamybinę praktiką, subsidijuojamas įdarbinimas, taip pat teikiamos dotacijos savarankiškai dirbantiems asmenims ir įmonėms; be to, remia Komisijos iniciatyvą skirti Europos socialinio fondo finansavimą vystymuisi skatinti ir įgūdžių atitikčiai didinti;
25.

pritaria Tarybos įsipareigojimui principui, pagal kurį ES, atsižvelgiant į nustatytus jos siekius, turėtų per ateinančius metus realiai pajėgti, be kita ko, per 60 dienų dislokuoti 60 000 karių svarbiai karinei operacijai, atitinkančiai pagal 2010 metams numatytame pagrindiniame tiksle nurodytas operacijas, atlikti, o pagal 2010 metams numatytą pagrindinį civilinį tikslą tuo pačiu metu vykdyti ir planuoti: — pasitelkus atitinkamas civilines pajėgas, dvi dideles stabilizavimo ir atstatymo operacijas, kurių metu mažiausiai dvejų metų laikotarpiui būtų dislokuota ne daugiau kaip 10 000 žmonių; — dvi ribotos trukmės greitojo reagavimo operacijas, kuriose, be kita ko, dalyvautų ES kovinės grupės; — vieną skubaus ES piliečių evakavimo operaciją (trunkančią iki 10 dienų), atsižvelgiant į pagrindinį kiekvienos valstybės narės vaidmenį savo piliečių atžvilgiu ir naudojantis konsulinei veiklai vadovaujančios valstybės koncepcija; — vieną jūros arba oro erdvės kontrolės arba sulaikymo misiją; — vieną humanitarinės pagalbos civilinę-karinę operaciją, trunkančią iki 90 dienų; — apie dvylika įvairaus pobūdžio ESGP civilinių misijų (be kita ko, policijos, teisinės valstybės, civilinio administravimo, civilinės saugos, saugumo sektoriaus reformos arba stebėsenos misijas), taip pat veikiančių ir greitojo reagavimo atveju, įskaitant vieną stambią misiją (galbūt pasitelkdama iki 3 000 ekspertų), kuri galėtų trukti keletą metų;
190.

ragina Komisiją parengti ryšių strategijas, siekiant visuomenei skleisti informaciją apie klimato kaitos mokslą (pagrįstą naujausių Tarptautinės klimato kaitos komisijos tyrimų rezultatais), energijos taupymo strategijas, energijos naudojimo efektyvumo priemones ir atsinaujinančiųjų energijos šaltinių naudojimą; be to, siūlo vykdant ES jaunimo mainų programas dėmesį skirti bendriems informuotumo apie klimato kaitą didinimo projektams ir todėl ragina Komisiją kiekvienais metais pavesti Eurobarometrui atlikti ES piliečių apklausą siekiant įvertinti, kokia piliečių nuomonė apie klimato kaitą ir kaip jie ją suvokia; be to, ragina nustatyti bendrus ir paprastus efektyvumo standartus visoms kasdienio gyvenimo sritims ir kurti paskatas (pvz., susijusias su mokesčiais) atsakingai naudoti energiją;
F.

kadangi savižudybė lieka viena iš pagrindinių ankstyvos mirties priežasčių Europoje: per metus ES dėl šios priežasties miršta per 50 tūkst. asmenų; kadangi devyniais atvejais iš dešimties prieš tai asmuo būna turėjęs psichikos sutrikimų ir neretai sirgęs depresija; be to, kadangi kalinamų ar sulaikytų asmenų savižudybių ir bandymų nusižudyti skaičius didesnis negu eilinių visuomenės narių,